અત્યાર સુધી રમાયેલી ચારેય ટેસ્ટ મેચમાં વિરાટ કોહલી પાંચ બોલર સાથે મેદાનમાં ઊતરતો રહ્યો છે, જેમાં ત્રણ નિષ્ણાત ફાસ્ટ બોલર, એક સ્પિનર અશ્વિન અને પાંચમા ફાસ્ટ બોલર તરીકે હાર્દિક પંડ્યા સામેલ હતા. અશ્વિન સંપૂર્ણપણે ફિટ નથી. આ સ્થિતિમાં વિરાટ જસપ્રીત બૂમરાહ, ઈશાંત શર્મા અને શામી જેવા ફાસ્ટ બોલરની સાથે સ્પિનર રવીન્દ્ર જાડેજા અને ઓલરાઉન્ડર હનુમા વિહારીને ઉતારી શકે છે. વિહારી પાંચમા બોલર તરીકે કામ કરશે. જાડેજાને ટેસ્ટ શ્રેણીમાં રમવાની હજુ સુધી તક મળી નથી.